
Témavezető: Dr. habil. Losonczy István DLA
A pályamunka a vászonformázás lehetőségeinek kiaknázására tett kísérlet. Igyekszik
túllépni a festészet síkbeli felfogásán, és kilépni a háromdimenziós térbe. A kép vakrámára
feszített vászon, amely alatt a meghúzódó lécek helyenként kidomborítják a felületét. Erre a
hullámzóra kialakított hordozóra dolgozom eltérő anyagokkal, akrilt használok az alapozásra,
melynek felületén frottage technikát alkalmazok, majd erre kerülnek fel olajfestékkel a
geometrikusformák. Különböző anyagi minőségekkel, és hatásokkal kísérletezek a képen.
Ilyen a vastag festékréteg, a helyenként alkalmazott lakkozás, a nyersvászon meghagyása,
valamint a grafit használata, Az utóbbi esetében a vetett árnyék illúzióját igyekszem kelteni
vele, ezzel egy olyan bizonytalanságot létrehozva a képen, hogy a néző nem tudja
egyértelműen, melyik elem emelkedik ki a valós térbe, és melyek azok, amelyek csak úgy
tesznek. A munkát festett reliefnek tartom, mely így a szobrászat és a festészet határán billeg.



